《依韵和南子强》
宋代·李复

云路天门白日开，岂无松桂出蒿莱。
于斯未信诚可矣，如或知蒿何以哉。
铿然舍瑟有异撰，岂必读书无取裁。
业广惟勤今汝画，覆篑不止须崔嵬。

作者简介：宋京兆府长安人，字履中，世称潏水先生。神宗元丰二年进士。尝师张载。喜言兵事，于书无所不读，工诗文。累官中大夫、集贤殿修撰。徽宗崇宁中，为熙河转运使，以议边事不合罢。金兵入关中，起知秦州，空城无兵，遂遇害。有《潏水集》。